Πρόταση κανονισμού (ΕΚ) του Συμβουλίου για την τέταρτη τροποποίηση του κανονισμού (ΕΚ) αριθ. 3699/93 για τον καθορισμό των κριτηρίων και των όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους

(96/C 178/06)

(Κείμενο που παρουσιάζει ενδιαφέρον για τον ΕΟΧ)

COM(96) 189 τελικό - 96/0124(CNS)

(Υποβλήθηκε από την Επιτροπή στις 30 Απριλίου 1996)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

τον κανονισμό (ΕΟΚ) αριθ. 2080/93 του Συμβουλίου, της 20ής Ιουλίου 1993, για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας (1), και ιδίως το άρθρο 6,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΟΚ) αριθ. 3699/93 του Συμβουλίου, της 21ης Δεκεμβρίου 1993 (2), όπως τροποποιήθηκε τελευταία από τον κανονισμό (ΕΚ) αριθ. 2719/95 (3), καθόρισε τα κριτήρια και τους όρους των κοινοτικών πραρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και εμπορίας των προϊόντων τους 7

ότι πρέπει να ενθαρρυνθεί η προώθηση ενός προϊόντας ή μιας διαδικασίας παραγωγής στις ειδικές περιπτώσεις όπου η αναφορά μιας γεωγραφικής ζώνης αποτελεί συστατικό στοιχείο της συγγραφής υποχρεώσεων, η οποία είναι απαραίτητη για την επίσημη αναγνώριση της προέλευσης κατά την έννοια του κανονισμού (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (4) 7 ότι εξάλλου τέτοιου είδους αναφορές μπορούν να γίνουν μόνον εφόσον έχει παρασχεθεί η επίσημη αναγνώριση της προέλευσης 7

ότι ο κανονισμός (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (5), όπως τροποποιήθηκε τελευταία από τον κανονισμό (ΕΚ) αριθ. 3318/94 (6), προέβλεψε στο άρθρο 7β ένα καθεστώς χρηματοδοτικής ενίσχυσης στις οργανώσεις παραγωγών που θέτουν σε εφαρμογή ένα σχέδιο βελτίωσης της ποιότητας και της εμπορίας της παραγωγής τους 7 ότι πρέπει, κατά συνέπεια, για να εξασφαλιστεί η νομική και δημοσιονομική συνοχή του καθεστώτος αυτού, να αναφερθεί η λόγω ενίσχυση στο άρθρο 13 του κανονισμού (ΕΚ) αριθ. 3699/93 7

ότι ο γεωργονομισματικός συντελεστής του Ecu δεν έχει ληφθεί υπόψη για τις παρεμβάσεις στο πλαίσιο του ΧΜΠΑ, όπως προκύπτει από τον καθορισμό των πριμοδοτήσεων που εμφαίνονται στο παράρτημα IV του κανονισμού (ΕΚ) αριθ. 3699/93 7 ότι ωστόσο οι διατάξεις χρησιμοποίησης του γεωργονομισματικού Ecu, όπως έχουν καθοριστεί από τον κανονισμό (ΕΟΚ) αριθ. 3813/92 του Συμβουλίου, της 28ης Δεκεμβρίου 1992, σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (7), όπως τροποποιήθηκε τελευταία από τον κανονισμό (ΕΚ) αριθ. 150/95 (8), εφαρμόζονται κατ' αρχήν σε όλες τις παρεμβάσεις που απορρέουν από το άρθρο 43 της συνθήκης 7 ότι πρέπει, κατά συνέπεια, για λόγους σαφήνειας να καθοριστεί στον παρόντα κανονισμό ότι ο δημοσιονομικός συντελεστής του Ecu είναι ο μόνος που θα λαμβάνεται υπόψη, με ισχύ από 1ης Ιανουαρίου 1994, ημερομηνίας έναρξης της ισχύος του κανονισμού (ΕΚ) αριθ. 3699/93,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3699/93 τροποποιείται ως εξής:

1. Στο άρθρο 12, στο τελευταίο εδάφιο προστίθεται το ακόλουθο τμήμα προτάσεως:

«. . . πλην της ειδικής περίπτωσης όπου η γεωγραφική προέλευση ενός προϊόντος ή μιας διαδικασίας παραγωγής αποτελεί συστατικό στοιχείο της συγγραφής υποχρεώσεων που είναι αναγκαία για την παροχή μιας επίσημης αναγνώρισης προέλευσης κατά την έννοια του κανονισμού (ΕΟΚ) αριθ. 2081/92. Τέτοιου είδους αναφορές επιτρέπονται μόνον από την ημερομηνία κατά την οποία η ονομασία έχει εγγραφεί στο μητρώο που προβλέπεται από το άρθρο 6 παράγραφος 3 του κανονισμού (ΕΟΚ) αριθ. 2081/92.»

2. Στο άρθρο 13 παράργραφος 2, οι λέξεις «του άρθρου 7» αντικαθίστανται από τις λέξεις «των άρθρων 7 και 7β».

3. Στο άρθρο 16 προστίθεται η ακόλουθη συμπληρωματική παράγραφος μεταξύ των παραγράφων 1 και 2:

«1α. Τα ποσά σε Ecu που καθορίζονται από τον παρόντα κανονισμό μετατρέπονται σε εθνικά νομίσματα βάσει των συντελεστών που δημοσιεύονται στην Επίσημη Εφημερίδα των Ευρωπαϊκών Κοινοτήτων, σειρά C, και εφαρμόζονται από την 1η Ιανουαρίου του έτους της απόφασης του κράτους μέλους σχετικά με τη χορήγηση πριμοδοτήσεων ή ενισχύσεων.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εντούτοις, το σημείο 3 του άρθρου 1 εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 193 της 31. 7. 1993, σ. 1.

(2) ΕΕ αριθ. L 346 της 31. 12. 1993, σ. 1.

(3) ΕΕ αριθ. L 283 της 25. 11. 1995, σ. 3.

(4) ΕΕ αριθ. L 208 της 27. 7. 1992, σ. 1.

(5) ΕΕ αριθ. L 388 της 31. 12. 1992, σ. 1.

(6) ΕΕ αριθ. L 350 της 31. 12. 1994, σ. 15.

(7) ΕΕ αριθ. L 387 της 31. 12. 1992, σ. 1.

(8) ΕΕ αριθ. L 22 της 31. 1. 1995, σ. 1.